मध्‍य प्रदेश में साल के अंत में विधानसभा चुनाव प्रस्‍तावित हैं। इसे देखते हुए राज्‍य में सत्‍तारूढ़ बीजेपी के अलावा विपक्षी कांग्रेस पार्टी ने भी प्रचार अभियान तेज कर दिया है। मध्‍य प्रदेश में दिग्विजय सिंह के बाद से अब तक कांग्रेस की सरकार नहीं बन सकी है। ऐसे में मुख्‍य विपक्षी दल सत्‍ता में आने के लिए पुरजोर प्रयास कर रहा है। कमलनाथ और ज्‍योतिरादित्‍य सिंधिया के अलावा कांग्रेस के अन्‍य नेता भी जोरशोर से प्रचार अभियान में जुटे हैं। वहीं, बीजेपी की ओर से मुख्‍यमंत्री शिवराज सिंह चौहान भी लगातार चुनाव प्रचार कर रहे हैं।